รบกวนหน่อยค่ะคุณ พอดีมีอะไรกับแฟนวันที่11 แล้วแฟนหลังใน พอวันที่12 ประจำเดือนมานี่มีโอกาสตั้งครรภ์ไหมคะ หรือว่าต้องกินยาคุมฉุกเฉิน
สวัสดีค่ะ หากหลังการมีเพศสัมพันธ์ในครั้งสุดท้าย มีเลือดประจำเดือนที่ออกมาตรงรอบมาแล้ว ก็แสดงว่าน่าจะไม่ได้มีการตั้งครรภ์ในรอบเดือนที่ผ่านมาหรือจากเพศสัมพันธ์ครั้งก่อนหน้านั้นค่ะแต่อย่างไรก็ตาม หากไม่ใช่เลือดประจำเดือน แต่เป็นเลือดจากสาเหตุอื่นๆเช่นการติดเชื้อหรือมีเนื้องอกของอวัยวะสืบพันธุ์ หรือเป็นการฉีกขาดของอวัยวะเพศจากการมีเพศสัมพันธ์ ก็ยังมีโอกาสตั้งครรภ์ได้ แต่หากแน่ใจว่าเป็นเลือดประจำเดือน โดยดูจากลักษณะและมาตรงรอบ 22-35 วันนับจากครั้งก่อน ก็มีโอกาสน้อยค่ะหากเป็นเลือดที่ไม่ตรงรอบเดือน แนะนำการใช้ยาคุมฉุกเฉินภายใน 72 ชั่วโมงหลังมีเพศสัมพันธ์ร่วมไปด้วย ชุดตรวจครรภ์ให้ผลบวกได้ 10-14 วันหลังปฏิสนธิ สามารถซื้อมาตรวจยืนยันได้เองอีกครั้งหลังจากนี้ค่ะ